**ПОКАНА ЗА КАНДИДАТСТВАНЕ**

**ЗА ИЗХОДЯЩА МОБИЛНОСТ ЗА ПРЕПОДАВАТЕЛИ С ЦЕЛ НАУЧНИ ИЗСЛЕДВАНИЯ**

**С ПРОДЪЛЖИТЕЛНОСТ 3 МЕСЕЦА**

Настоящата покана е за мобилност за преподаватели с цел провеждане на научни изследвания в:

*Професионално направление*:5.2. Електротехника, Електроника и Автоматика и свързаните с него

*Приемащ университет*:Университет Крайова, Румъния;

*Период на мобилността*:***от 01 септември 2023 г. до 01 декември 2023 г.***

**ИНФОРМАЦИЯ ЗА КОНКУРСА**

Мобилностите за преподаватели с цел провеждане на научни изследвания по проект *BG05M2OP001-2.016-0026* ***„А****КАД****Е****КО****С“***, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, могат да бъдат осъществени от преподаватели от ПУ “Паисий Хилендарски”, които отговарят на следните критерии:

* Да са преподаватели в ПУ “Паисий Хилендарски”;
* Професионалното направление, в което преподават, или научната област, в която развиват дейност кандидатите, да е във връзка с професионалното направление в поканата;
* Да притежават необходимото ниво на владеене на чужд език (минимум А2);
* Да участват в мобилност по проекта за първи път;
* Да са налични възможности в приемащия университет.

Селекцията на кандидатурите ще бъде извършена при прилагане на критерии за допустимост.

Конкурсите за селекция ще се проведат централизирано, при спазване принципите на безпристрастност, прозрачност и справедливост на избора. В комисиите за подбор не могат да участват лица, които са подали кандидатури в рамките на същата селекционна процедура, с което ще се гарантира липсата на конфликт на интереси.

**ДОКУМЕНТИ ЗА КАНДИДАТСТВАНЕ**

1. Заявление за участие в мобилност с цел обучение на студенти – по образец (*Приложение 1*)
2. Автобиография.

При интерес от Ваша страна да се включите като участник в обучението, моля попълнете своето *Заявление за участие* и го изпратите, заедно с актуална автобиография, на имейл адрес: m.yaneva@uni-plovdiv.bg, в срок до **14.07.2023 г.**

Регистрационен формуляр за заявяване на интерес към предложената мобилност с цел обучение е приложен към настоящата покана.